ET Euroopa Liidu Teataja C 346/7

Teade, millega muudetakse 27. aprillil 2012 avaldatud teadet Hiina Rahvavabariigist pärit jalgrataste importi käsitleva subsiidiumivastase menetluse algatamise kohta ning laiendatakse kõnealust menetlust selliste Indoneesiast, Malaisiast, Sri Lankast ja Tuneesiast saadetud jalgrataste impordile

2012/C 346/07

27. aprillil 2012 algatas Euroopa Komisjon („komisjon”) kooskõlas nõukogu 11. juuni 2009. aasta määruse (EÜ) nr 597/2009 (kaitse kohta subsideeritud impordi eest riikidest, mis ei ole Euroopa Ühenduse liikmed) (1) artikliga 10 („subsiidiumivastane uurimine”) Hiina Rahvavabariigist pärit jalgrataste importi käsitleva subsiidiumivastase menetluse (2) („subsiidiumivastase menetluse algatamist käsitlev teade”).

26. septembril 2012 avaldas komisjon kooskõlas nõukogu 30. novembri 2009. aasta määruse (EÜ) nr 1225/2009 (kaitse kohta dumpinguhinnaga impordi eest riikidest, mis ei ole Euroopa Ühenduse liikmed) (3) artikliga 13 („dumpinguvastastest meetmetest kõrvalehoidmist käsitlev uurimine”) komisjoni 25. septembri 2012. aasta määruse (EL) nr 875/2012, millega algatatakse uurimine seoses võimaliku kõrvalehoidmisega Indoneesiast, Malaisiast, Sri Lankast ja Tuneesiast saadetud Hiina Rahvavabariigist pärit jalgrataste impordi suhtes nõukogu rakendusmäärusega (EL) nr 990/2011 kehtestatud dumpinguvastastest meetmetest, olenemata sellest, kas jalgrattad on deklareeritud Indoneesiast, Malaisiast, Sri Lankast ja Tuneesiast pärinevana või mitte, ning kehtestatakse kõnealuse impordi suhtes registreerimisnõue (4).

Kuna eespool nimetatud dumpinguvastastest meetmetest kõrvalehoidmist käsitlev uurimine hõlmab sama toodet, mida subsiidiumivastane uuriminegi, nimelt Hiina Rahvavabariigist pärit jalgrataste ja muude mootorita rataste (sealhulgas kolmerattalised veojalgrattad, kuid mitte monorattad) importi, tuleks subsiidiumivastase menetluse algatamist käsitleva teate reguleerimisala ex officio muuta, et kajastada dumpinguvastastest meetmetest kõrvalehoidmist käsitleva uurimise algatamist. See on muu hulgas vajalik ka selleks, et võimaldada vajaduse korral asjaomase Hiina Rahvavabariigist pärit ja Indoneesiast, Malaisiast, Sri Lankast ja Tuneesiast saadetud toote mis tahes impordi lülitamine subsiidiumivastase menetluse põhjusliku seose analüüsi.

Sel eesmärgil lisatakse subsiidiumivastase menetluse algatamist käsitleva teate punkti 5 teise lõigu järele järgmine lõik:

„Pärast komisjoni 25. septembri 2012. aasta määruse (EL) nr 875/2012 (millega algatatakse uurimine seoses võimaliku kõrvalehoidmisega Indoneesiast, Malaisiast, Sri Lankast ja Tuneesiast saadetud Hiina Rahvavabariigist pärit jalgrataste impordi suhtes nõukogu rakendusmäärusega (EL) nr 990/2011 kehtestatud dumpinguvastastest meetmetest, olenemata sellest, kas jalgrattad on deklareeritud Indoneesiast, Malaisiast, Sri Lankast ja Tuneesiast pärinevana või mitte, ning kehtestatakse kõnealuse impordi suhtes registreerimisnõue) (5) avaldamist võib uurimise käigus ka kindlaks määrata, kas väidetavalt meetmetest kõrvalehoidmisena toimunud impordi puhul on tegemist uurimisaluse Hiina Rahvavabariigist pärit toote väidetavalt subsideeritud impordiga.

Punkt 5.6. muudetakse punktiks 5.7. ja selle pealkiri on järgmine:

„5.7. Kirjalike esildiste, täidetud küsimustike ja kirjade saatmise juhised ”.

Punktide 5.5 ja 5.7 vahele lisatakse uus punkt 5.6, mille sõnastus on järgmine:

„5.6. Teave punkti 5 kolmandas lõigus tõstatatud teema kohta Kõik huvitatud isikud, kes soovivad edastada mis tahes asjakohast teavet punkti 5 kolmanda lõigu kohta, peavad seda tegema 37 päeva jooksul pärast käesoleva muutmisteate avaldamist Euroopa Liidu Teatajas, kui ei ole sätestatud teisiti.”

(1) ELT C 122, 27.4.2012, lk 9.

(2) ELT L 188, 18.7.2009, lk 93.

(3) ELT L 258, 26.9.2012, lk 21.

(4) ELT L 343, 22.12.2009, lk 51.

(5) ELT L 258, 26.9.2012, lk 21.”